Få dage før 2. verdenskrigs udbrud blev han kaldt tilbage til aktiv tjeneste, hvor han fik kommandoen over Reservehæren i 2. militærdistrikt. I 1940 fik han kommandoen over XXXVI Korps, og deltog hermed i Slaget om Frankrig. I august 1940 blev korpset (ca. 40.000 tropper) flyttet til Norge og senere til det nordlige Finland. Her deltog det i Operation Barbarossa – angrebet på Sovjetunionen. Den specifikke operation havde kodenavnet Operation Silberfuchs og havde Murmansk som mål, men på grund af det vanskelige terræn, dårlige veje og utilstrækkelige styrker blev dette aldrig nået.